सामग्री: असाच एक सामना रविवारी मुंबई इंडियन्स आणि चेन्नई सुपरकिंग्स यांच्यात झाला, जेव्हा अगदी सेंकदासेंकदाला सामना कधी चेन्नई सुपरकिंग्सच्या तर कधी मुंबईच्या बाजूने झुकत होता.

चेन्नईला जिंकण्यासाठी 150 रनांची आवश्यकता होती. शेवटच्या काही ओव्हर्समध्ये टीमची स्थितीही भक्कम होती. त्यांना 12 बॉलमध्ये 18 रन हवे होते आणि 6 विकेट हातात होत्या. 

शेन वॉटसन आधीच्या क्वॉलिफायर मॅचसारखाच फॉर्मात होता आणि असं वाटतं होतं की या हंगामातल्या मुंबईविरुद्धच्या 3 पराभवांचा बदला चेन्नई सुपरकिंग्स घेणार. 

19व्या ओव्हरमध्ये मुंबईचा विकेटकीपर क्विंटन डीकॉकने हातात आलेला सोपा डॉट बॉल सोडून दिला आणि तो बॉल गेला थेट बाऊंड्री लाईनच्या पलीकडे. यामुळे चेन्नई सुपरकिंग्सला अजून ताकद मिळाली.

आता त्यांना 6 बॉलमध्ये 9 रन बनवायचे होते आणि शेन वॉटसन अजूनही क्रीझवर होता. 

शेवटची ओव्हर मलिंगाला 

यानंतर जे सहा बॉल टाकले गेले त्यांची कल्पनाच केली जाऊ शकते. 20व्या ओव्हरच्या शेवटच्या बॉलवर चेन्नईला जिंकायला 2 रन हवे होते.

तेव्हा लसिथ मलिंगाने थेट स्टंपवर बॉल टाकला आणि चेन्नईच्या शार्दूल ठाकूरला तो खेळणं जमलं नाही. परिणामी LBW आऊट झाला. 

IPL मध्ये सर्वाधिक विकेट घेणाऱ्या लसिथ मलिंगाने या स्पर्धेत आतापर्यंत 100 पेक्षा जास्त मॅचेस खेळल्या आहेत. अर्थात तुमच्यात कितीही टॅलेंट असलं तरी शेवटच्या ओव्हरचा दबाव कोणत्याही बॉलरवर असतोच. 

या मॅचमध्ये मलिंगाचा काळ आतापर्यंत फारसा चांगला नव्हता. शेन वॉटसन आणि ब्राव्होने मलिंगाला जाम धुतलं. शेवटच्या तीन ओव्हर्समध्ये मलिंगाने 42 रन दिले. 

अनेक फॅन्सना वाटत होतं की शेवटचा ओव्हर मलिंगाऐवजी दुसऱ्या कुणाला तरी दिला जाईल. काहींना तर खात्री होती की पंड्या बंधूपैकी एकाला शेवटच्या ओव्हरमध्ये बॉलिंग दिली जाईल.

पण कॅप्टन रोहित शर्माने बॉल पुन्हा मलिंगाच्याच हाती सोपवला आणि पुढे जे घडलं ते सगळ्यांनाच माहीत आहे. 

या हंगामाच्या 12 मॅचेसच्या शेवटच्या ओव्हर्समध्ये मलिंगाने 16 विकेट घेतल्या आहेत. खरंतर यावेळेची मलिंगाची कामगिरी, घेतलेल्या विकेट, सरासरी आणि इकॉनॉमी रेट 2017 पेक्षा जरासा चांगला आहे.  

मलिंगाने फायनल मॅचमध्ये एकूण 4 ओव्हर टाकल्या आणि 49 रन देऊ फक्त एक विकेट घेतली. जर त्याने शेवटच्या बॉलवर विकेट घेतली नसती तर मलिंगाला सोशल मीडियावर जाम ट्रोलिंग झालं असतं. फॅन्सकडून जोरदार टीका झाली असती. पण नशिबाने साथ दिली आणि...\nमागील सामग्री खालीलप्रमाणे सारांशित केली जाऊ शकते:
क्रिकेटला अनिश्चिततेचा खेळ असंही म्हणतात. कधीही आश्चर्याचे धक्के बसू शकतात, अशक्य वाटणाऱ्या गोष्टी शक्य होऊ शकतात आणि नशिबाने साथ दिली तर शेवटच्या क्षणी अख्खा सामना फिरू शकतो.